|  |
| --- |
| Velkommen!  Nå er det din tur til å bli konfirmant i Onsøy og Gressvik menigheter |

# En viktig tid – et viktig valg!

Konfirmant

2020

## Kirken inviterer deg til å være konfirmant. Nå er valget ditt!

Konfirmanttiden i kirken er ikke bare for deg som tror. Den er like mye for deg som tviler eller bare er nysgjerrig. I konfirmanttiden får du muligheten til å utforske mange viktige spørsmål sammen med andre. For det er nettopp dette konfirmanttiden handler om – å lære mer om deg selv og Gud. Og få nye opplevelser sammen med venner.

### I konfirmanttiden får du mulighet til å få:

* Et godt fellesskap
* Undervisning og samtaler om kristen tro og det å være ung
* Engasjement i miljø og solidaritetsarbeid
* Å bli kjent med kirkerommet
* Å være med på gudstjenester
* Konfirmantleir
* Lære mer om det du tror

**• Bli med på en spennende reise fram til den høytidelige konfirmasjonsdagen!**

Konfirmasjonstiden strekker seg over ni måneder. Den begynner i august og avsluttes i mai. **I løpet av denne tiden får du være med på:**

### Konfirmantleir

13. – 15. september reiser vi på tur til Stenbekk leirsted. Her blir det fellesskap med nye og gamle venner fra Onsøy og Gressvik, og vi skal bli bedre kjent med hverandre gjennom ulike aktiviteter ute og inne.

### Temasamlinger

Vi har noen større temasamlinger for hele kullet. Eksempler på temaer for samlingene kan være «Kirkens Nødhjelp og fasteaksjon» eller «Død, gravferd, oppstandelse og håp».

### Gudstjenester

I løpet av konfirmanttiden skal alle konfirmanter være med på åtte gudstjenester. Noen av disse skal dere delta aktivt på, for eksempel presentasjonsgudstjenesten og selve konfirmasjonsgudstjenesten. I tillegg skal dere bidra som medhjelpere/ministranter på to eller flere gudstjenester. Menighetene har mange forskjellige gudstjenester, både på dag- og kveldstid.

### Fasteaksjonen

Kirkens Nødhjelp arrangerer hvert år en landsdekkende innsamlingsaksjon i fastetida før påske. Konfirmanter deltar som bøssebærere sammen med frivillige og foresatte.. Dette er en flott mulighet til å gjøre en innsats for mennesker som lider nød i andre deler av verden. Sett av 31. mars 2020 allerede!

**I tillegg kan du velge mellom å delta på gruppesamlinger eller en ekstra leir:**

### Gruppesamlinger

Vi har gruppesamlinger på hverdager etter skoletid. Her er det undervisning, samtale og mulighet til å komme til orde, spørre, samtale og diskutere. Gruppene ledes av en prest, kapellan eller menighetspedagog.

### **Hektaleir**

Leiren koster ekstra, ca. kr 1800. Arrangementet varer fra fredag til søndag og foregår i Håkons Hall på Lillehammer den 31.1 – 2. februar 2020. Her møtes nesten 1000 konfirmanter fra store deler av landet. Les mer på [www.konfirmantleiren.no](http://www.konfirmantleiren.no) konfweekend i Håkons Hall

### Konfirmasjonsdatoer

* Konfirmasjon i Onsøy kirke 2020 foregår **26. april** og **2. mai**
* Konfirmasjon i Gressvik kirke 2020 foregår **3. mai** og **9. mai**

### Hvem kan være konfirmant?

Alle som er døpt og har fylt 14 år eller går i 9. klasse, kan bli konfirmert. Hvis du ikke er døpt, men likevel har lyst til å bli konfirmert, kan du melde deg på og døpes i løpet av konfirmanttiden.

### Pris

Det koster kr 800 å være konfirmant hos oss. Da er alt undervisningsmateriell og tur til Stenbekk leirsted inkludert i prisen.

(NB! Hektaleir gir ekstra kostnad!)

### Påmelding

Du melder deg som konfirmant i Onsøy og Gressvik ved å fylle ut registreringsskjemaet på våre nettsider: [www.fredrikstad.kirken.no/onsoyoggressvik](http://www.fredrikstad.kirken.no/onsoyoggressvik)

**Påmeldingsfrist er 10. september 2019**

### Infomøte

Det blir infomøte søndag 25. august kl 1230 for Onsøy-konfirmanter og foresatte i Onsøy kirke. Infomøte for Gressvik-konfirmanter og foresatte holdes i Gressvik kirke søndag 8. september klokka 1230. Vi oppfordrer alle til å møte for å få mer informasjon om konfirmanttiden i våre menigheter!

### Spørsmål

Har du spørsmål kan du kontakte menighetspedagog Eli Kristin Pelle på telefon

69 95 98 48 eller på e-post: [elipel@fredrikstad.kirken.no](mailto:elipel@fredrikstad.kirken.no).